тези нови изисквания за оповестяване.
 (6)
 С Регламент (ЕС) 2019/876 съдържащите се в Регламент (ЕС) No 575/2013 стандартизирани подходи за кредитен риск от контрагента бяха заменени със стандартизиран подход за кредитен риск от контрагента (СПКРК), който отчита риска в по-голяма степен, и с негова опростена версия (опростен СПКРК) за институциите, които удовлетворяват предварително определени критерии за допустимост. Освен това с Регламент (ЕС) 2019/876 бе изменен и методът на първоначалната експозиция. С оглед на прилагането на тези изменения е необходимо да се въведе изчерпателен набор от таблици и образци за оповестяване.
 (7)
 С Регламент (ЕС) 2019/876 в Регламент (ЕС) No 575/2013 се въведе ново изискване за оповестяване на обслужваните, необслужваните и преструктурираните експозиции, в т.ч. на получените обезпечения и финансови гаранции. С оглед на прилагането на това изменение и на тези нови изисквания за оповестяване е необходимо да се въведе изчерпателен набор от образци и таблици. От съображения за опростяване и последователност тези образци и таблици следва да се основават на разработените от ЕБО образци и таблици за оповестяване, представени в неговите насоки за оповестяване на необслужваните и преструктурираните експозиции (8).
 (8)
 С Регламент (ЕС) 2017/2401 на Европейския парламент и на Съвета (9) бе изменен Регламент (ЕС) No 575/2013, така че в заложените в него капиталови изисквания да бъдат отразени специфичните характеристики на ОПС секюритизации, предвидени в Регламент (ЕС) 2017/2402 на Европейския парламент и на Съвета (10). С цел да се отрази това изменение е необходимо да се въведат нови образци за оповестяване и таблици с количествена и качествена информация за секюритизациите.
 (9)
 С Регламент (ЕС) 2019/876 бяха изменени някои заложени в Регламент (ЕС) No 575/2013 изисквания за оповестяване на информация за възнагражденията с цел политиката и практиката на възнаграждаване на категориите служители, чиято професионална дейност има съществено въздействие върху рисковия профил на дадената институция, да са в духа на ефективното управление на риска. С оглед на прилагането на тези изисквания за оповестяване е необходимо да се въведе набор от образци и таблици.
 (10)
 Необходимо е да се въведе единен набор от технически стандарти за оповестяване, така че институциите да разполагат с цялостен интегриран набор от единни формати, образци и таблици за оповестяване и да се гарантира високо качество на оповестяванията. Поради това Регламент за изпълнение (ЕС) No 1423/2013, Делегиран регламент (ЕС) 2015/1555, Регламент за изпълнение (ЕС) 2016/200 и Делегиран регламент (ЕС) 2017/2295 е необходимо да се отменят.
 (11)
 С цел да се осигури своевременно и качествено оповестяване от страна на институциите следва да им се предостави достатъчно време, за да приспособят вътрешните си системи за оповестяване.
 (12)
 Настоящият регламент се основава на проектите на технически стандарти за изпълнение, предоставени на Комисията от Европейския банков орган (ЕБО).
 (13)
 ЕБО проведе открити обществени консултации по проектите на технически стандарти за изпълнение, въз основа на които е изготвен настоящият регламент, анализира свързаните с тях потенциални разходи и ползи и поиска становище от Групата на участниците в банковия сектор, създадена по силата на член 37 от Регламент (ЕС) No 1093/2010 на Европейския парламент и на Съвета (11),
 ПРИЕ НАСТОЯЩИЯ РЕГЛАМЕНТ:
 Член 1
 Оповестяване на